Humor fungerer ofte som et sosialt bindemiddel, og spesielt fleiping forutsetter en samhandling mellom flere personer, det vil si at fleipen må ha en mottaker eller en tilskuer. En fleip er vanligvis vennskapelig og ikke alvorlig ment, men dersom den likevel har en ironisk eller sarkastisk undertone, kan den oppleves som mobbing av «offeret» som fleipen retter seg mot.